Document ID: 32013D0481

PADOMES LĒMUMS
(2013. gada 26. septembris),
ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Banco de España ārējo revidentu
(2013/481/ES)
EIROPAS SAVIENĪBAS PADOME,
ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
ņemot vērā Eiropas Centrālās bankas Ieteikumu ECB/2013/32 (2013. gada 2. septembris) Eiropas Savienības Padomei par Banco de España ārējo revidentu (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgam ārējam revidentam, kuru ieteikusi ECB Padome un apstiprinājusi Eiropas Savienības Padome.
(2)
Pašreizējā Banco de España ārējā revidenta pilnvaru termiņš beidzās pēc 2012. finanšu gada revīzijas pabeigšanas. Tādēļ ir jāieceļ ārējais revidents, sākot no 2013. finanšu gada.
(3)
Banco de España par savu ārējo revidentu no 2013. līdz 2017. finanšu gadam ir izvēlējusies KPMG Auditores, S.L.
(4)
ECB Padome ieteica KPMG Auditores, S.L. iecelt par Banco de España ārējo revidentu no 2013. līdz 2017. finanšu gadam.
(5)
Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 3. punktu aizstāj ar šādu:
“3. Ar šo par Banco de España ārējo revidentu no 2013. līdz 2017. finanšu gadam apstiprina KPMG Auditores, S.L.”
2. pants
Šis lēmums stājas spēkā tā paziņošanas dienā.
3. pants
Šis lēmums ir adresēts Eiropas Centrālajai bankai.
Briselē, 2013. gada 26. septembrī

Labels: 2
4
18